As Tears Go By

«As Tears Go By» er ein song av The Rolling Stones skriven av Mick Jagger, Keith Richards og manageren deira Andrew Loog Oldham. Songen vart først gjeven ut og gjort populær av britiske Marianne Faithfull i 1964. 

Songen vert rekna som den første songen Jagger og Richards skreiv. Fram til då hadde bandet berre spelt andre sine blues-songar. Ei myte om opphavet til songen var at manageren til Rolling Stones, Andrew Loog Oldham, låste Jagger og Richards inne på eit kjøken og tvinga dei til å skrive ein song i lag. Den opphavlege tittelen var «As Time Goes By», som òg er tittelen på ein song som Dooley Wilson syng i filmen Casablanca. Det var Oldham som endra «Time» til «Tears». Stones hadde til då ikkje spelt balladar før og Oldham gav i staden songen til Faithfull, som då var 17 år, som ei B-side. Resultatet vart derimot så bra at plateselskapet, Decca, endra songen til ei A-side, som vart ein populær singel. Han nådde fjerdeplassen på den britiske singellista og var det store gjennombrotet for Faithfull. I USA gjekk songen opp til 22. plass på Billboard Hot 100.

The Stones spelte inn si eiga i 1965. Han kom ut som B-side til «19th Nervous Breakdown» i Storbritannia. Denne innspelinga er kjend for tungt strykeinstrument av Mike Leander. I USA vart songen gjeve ut som ein eigen singel og han kom ut på albumet December’s Children (And Everybody’s). Songen nådde sjetteplassen på Billboard-lista. 

Songen vart første gongen spelt på konsertar av the Stones i november 2005 under A Bigger Bang-turneen. 

Medverkande
 Mick Jagger – solovokal
 Keith Richards – 12-streng akustisk gitar
 Mike Leander – strykearrangement

Salslister
Liste (1966)Plassering

 Andre utgåver 
Andre artistar som har spelt songen er mellom andre Vanessa Paradis, The Primitives, Nancy Sinatra, PP Arnold og Psychic TV.

 Bakgrunnsstoff 
 Songteksten

 Kjelder 
 Denne artikkelen bygger på «As Tears Go By» frå , den 25. februar 2009. 


Kategori:Songar frå 1964
Kategori:Singlar frå 1964
Kategori:Singlar frå 1965
Kategori:Singlar frå 1966
Kategori:Debutsinglar frå 1964
Kategori:Marianne Faithfull-songar
Kategori:Rolling Stones-songar
Kategori:London Records-singlar
Kategori:Songar skrivne av Jagger/Richards
Kategori:Rockeballadar
Kategori:Popballadar
Kategori:Nummer-ein-singlar i Canada
Kategori:Songar produserte av Andrew Loog Oldham
Kategori:Decca Records-singlar
Kategori:Nancy Sinatra-songar
Kategori:Pat Boone-songar
Kategori:Bobby Goldsboro-songar
Kategori:P.P. Arnold-songar
Kategori:Johnny Thunders-songar
Kategori:Vanessa Paradis-songar
Kategori:Avenged Sevenfold-songar
Kategori:Songar om gråting
Kategori:Songar om nostalgi